पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। श्रम एवं नियोजन राज्य मंत्री मांगीलाल गरासिया ने सभी संगठनों और निजी नियोक्ताओं से आग्रह किया है कि वे श्रमिक महिलाओं को पुरूषों के समान वेतन और अधिकार देने के प्रति जागरूक रहें। सरकार ने इस संबंध में सभी विभागों से सुझाव भी मांगे है।
यह बात श्रम मंत्री मांगीलाल गरासिया ने बुधवार को सचिवालय के मंत्रालयिक भवन सभागार में समान पारिश्रमिक अधिनियम के अन्तर्गत गठित परामर्श समिति की बैठक की अध्यक्षता करते हुए बोली। बैठक में विभिन्न विभागों एवं जनप्रतिनिधियों ने अपने अपने सुझाव दिए। श्रम एवं नियोजन विभाग के प्रमुख शासन सचिव राजहंस उपाध्याय ने सभी विभागों को निर्देश दिए कि वे समान पारिश्रमिक के संबंध में अपने सुझाव भेजें। श्रम आयुक्त आलोक गुप्ता ने सभी को इन अधिकारों का प्रचार-प्रसार करने एवं त्वरित कार्यवाही करने के निर्देश दिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn